Elon Muski Tesla Roadster

Elon Muski Tesla Roadster on ettevõtja Elon Muski isiklik sportauto Tesla Roadster, mida kasutati kanderaketi Falcon Heavy esmalennu ajal 6. veebruaril 2018 massisimulaatorina (kasulikku lasti matkiva esemena). Roadster peaks jõudma Marsist 6 920 179,2 km kaugusele oktoobris 2020, kuid ei sisene sellega Marsi orbiidile. Roadsteri pardal on pikaajalise kestvusega optiline andmeseade koodnimega Arch, mille eesmärk on projekti vedava mittetulundusühingu sõnul "säilitada ning levitada inimkonna teadmust ajas ja ruumis tulevaste põlvede huvides" ning see on plaanitud toimima kosmoseraamatukoguna. Toronto Ülikooli teadlaste arvutuste kohaselt põrkub Roadster oma teekonnal arvatavasti kunagi Maa või Veenusega, kuid selle toimumise tõenäosus järgmise miljoni aasta jooksul on väike: Maa puhul kuus protsenti ja Veenuse puhul 2,5 protsenti. 2017. aasta 31. märtsil teatas Elon Musk Twitteri vahendusel, et Falcon Heavy katselend on ajastatud hilissuvele. Küsimusele: "Mis saab katselennul lastiks?" vastas Musk: "Tobedaim asi, mida võime ette kujutada". 1. detsembril 2017 täpsustas ta, et lastiks on tema isiklik kirsivärvi Tesla Roadster, kinnitades seejärel, et ta ei teinud nalja. 22. detsembril avaldas Musk enne Roadsteri kanderaketi kaitsevoolundisse paigaldamist sellest pildid. Tavaliselt kasutatakse riskantsetel katselendudel massisimulatsioonina betoonist või terasest plokki. SpaceX soovis demonstreerida, et nende uus kanderakett suudab toimetada lasti ka Marsi heliotsentrilise orbiidini. Väidetavalt oli SpaceX pakkunud NASA-le ja Ameerika Ühendriikide õhuväele võimalust midagi tasuta kosmosesse toimetada, kuid nood loobusid pakutud võimalusest. Roadsterist sai esimene kosmosesse saadetud sõiduauto. Maismaasõidukitest oli kosmosesse varem läkitatud kolm kuuautot Apollo 15, Apollo 16 ja Apollo 17 missioonidel 1970. aastatel; need jäeti Kuule. Enam kui 3 miljoni aastase aastaplaani simulatsioonid on leidnud, et Roadsteri kokkupõrkamise tõenäosus Maaga on ligikaudu 6% ja Veenusega 2,5%. Need kokkupõrke tõenäosused on sarnased teiste Maa-lähedaste objektidega. Katsetatud orbiitide poolväärtusajaks arvutati ligikaudu 20 miljonit aastat, kuid trajektoorid erinevad märkimisväärselt järgides ligidalt lähenemist Maa - Kuu süsteemile aastal 2091. Musk oli algselt spekuleerinud, et auto võib kosmoses triivida miljard aastat. Keemik William Carroll'i sõnul kahjustavad päikesekiirgus, kosmiline kiirgus, ja mikrometeoriidid aja jooksul autot struktuaalselt. Kiirgus lagundab lõpuks kõik süsinik-süsinik sidemetega materjalid, sealhulgas süsinikkiust osad. Rehvid, värv, plastik ja nahk võivad kesta vaid umbes aasta, samal ajal kui süsinikkiust osad kestavad tunduvalt kauem. Lõpuks säilivad ainult alumiiniumraam, inertsed metallid ja klaas, juhul kui meteoroidid neid ei purusta. Miley, Jessica (9. veebruar 2018). "NASA Officially Lists Elon Musk's Floating Tesla Roadster As a Celestial Object". Interesting Engineering. Originaali arhiivikoopia seisuga 22. märts 2019. Vaadatud 25. veebruaril 2018. JPL designated the artificial object as "Tesla Roadster (Starman, 2018-017A)" Kyle, Ed. "SpaceX Falcon Heavy Data Sheet". www.spacelaunchreport.com. "Tesla Roadster (spacecraft) (solution #8)". JPL Horizons On-Line Ephemeris System. 20. veebruar 2018. Vaadatud 21. veebruaril 2018. Elon Musk’s Tesla overshot Mars’ orbit, but it won’t reach the asteroid belt as claimed, The Verge, 8. veebruar 2018 SpaceX Hid a Second, Secret Payload Aboard Falcon Heavy, And It Sounds Amazing, Science Alert, 12. veebruar 2018 "Tesla shot into space will likely collide with Earth or Venus—in millions of years: researchers". Phys.org. 16. veebruar 2018. Vaadatud 18. veebruaril 2018. Musk, Elon (31. märts 2017), "Considering trying to bring upper stage back on Falcon Heavy demo... [tweet thread]", Twitter "Elon Musk says SpaceX will try to launch his Tesla Roadster on new heavy-lift rocket". Space Flight Now. Malik, Tariq (1. detsember 2017). "Elon Musk Will Launch His Tesla Roadster to Mars on SpaceX's 1st Falcon Heavy Rocket". Space.com. "Falcon Heavy's Debut Flight Payload: A Tesla Roadster". Aviation Week & Space Technology. 6. detsember 2017. Vaadatud 7. detsembril 2017. Mosher, Dave (9. veebruar 2018), "Launching Elon Musk's car toward Mars was a backup plan — here's what SpaceX actually wanted to do with Falcon Heavy's first flight", Business Insider "The First Car in Space". 30. detsember 2017. Vaadatud 14. jaanuaril 2018. "The Apollo Lunar Roving Vehicle". NASA. 15. november 2005. Vaadatud 16. mail 2010. Rein, Hanno; Tamayo, Daniel; Vokrouhlicky, David (13. veebruar 2018). "The random walk of cars and their collision probabilities with planets". arXiv:1802.04718. {{cite web}}: eiran tundmatut parameetrit |class= (juhend) Lezter, Rafi. "Radiation Will Tear Elon Musk's Rocket Car to Bits in a Year". LiveScience. Vaadatud 16. märtsil 2018. Where is Elon Musk's Tesla Roadster with Starman? Roadsteri asukoha jälgimiseks loodud veebisait (inglise keeles).